Så meget stiger sygehusenes medicinudgifter

Sygehusenes udgifter til medicin er eksploderet og ventes i år at ende på omkring otte milliarder kroner.

Det er en fordobling i forhold til 2007, hvor sygehusene brugte godt fire milliarder kroner på medicin.

Udgifterne steg mest i 2008, da udgiftsvæksten lå på 18,5 procent.

Og lavest var væksten i 2011 med to procent.

I 2014 købte regionerne lægemidler for knap 7,2 milliarder kroner.

Regionerne forventer, at udgiften til medicin vil stige med cirka ti procent i 2015 og 2016.

Det vil bringe den årlige udgift til medicin op på 8,7 milliarder kroner i 2016.

Kilde: Regionernes indkøbsorganisation, Amgros.